CELEX: 32015R1428
Language: hu
Date: 2015-08-25 00:00:00
Title: A Bizottság (EU) 2015/1428 rendelete (2015. augusztus 25.) a nem irányított fényű háztartási lámpák környezettudatos tervezésének követelményeit megállapító 244/2009/EK bizottsági rendelet, a beépített előtét nélküli fénycsövek és a nagy intenzitású kisülőlámpák, valamint az ilyen lámpák működtetésére alkalmas előtétek és lámpatestek környezettudatos tervezésének követelményeit megállapító és a 2000/55/EK európai parlamenti és tanácsi irányelvet hatályon kívül helyező 245/2009/EK bizottsági rendelet, valamint az irányított fényű lámpák és a fénykibocsátó diódás lámpák, valamint a kapcsolódó eszközök környezettudatos tervezésének követelményeit megállapító 1194/2012/EU bizottsági rendelet módosításáról (EGT-vonatkozású szöveg)

27.8.2015   
            
            
               HU
            
            
               Az Európai Unió Hivatalos Lapja
            
            
               L 224/1
            
         A BIZOTTSÁG (EU) 2015/1428 RENDELETE
   (2015. augusztus 25.)
   a nem irányított fényű háztartási lámpák környezettudatos tervezésének követelményeit megállapító 244/2009/EK bizottsági rendelet, a beépített előtét nélküli fénycsövek és a nagy intenzitású kisülőlámpák, valamint az ilyen lámpák működtetésére alkalmas előtétek és lámpatestek környezettudatos tervezésének követelményeit megállapító és a 2000/55/EK európai parlamenti és tanácsi irányelvet hatályon kívül helyező 245/2009/EK bizottsági rendelet, valamint az irányított fényű lámpák és a fénykibocsátó diódás lámpák, valamint a kapcsolódó eszközök környezettudatos tervezésének követelményeit megállapító 1194/2012/EU bizottsági rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az energiával kapcsolatos termékek környezetbarát tervezésére vonatkozó követelmények megállapítási kereteinek létrehozásáról szóló, 2009. október 21-i 2009/125/EK európai parlamenti és tanácsi irányelvre (1) és különösen annak 15. cikke (1) bekezdésére,
   a környezettudatos tervezéssel foglalkozó konzultációs fórummal lefolytatott konzultációt követően,
   mivel:
   
               (1)
            
            
               A Bizottságnak a műszaki fejlődés figyelembevételével felül kell vizsgálnia a 244/2009/EK bizottsági rendeletet (2), és ennek során különös figyelmet kell fordítania a különböző típusú speciális célú lámpák eladásainak alakulására, meggyőződve arról, hogy nem használják őket általános világítás céljára; az újszerű technológiák, köztük a LED-ek fejlődésére; valamint a 98/11/EK bizottsági irányelvben (3) meghatározott A osztály szerinti energiahatékonysági követelmények megállapításának lehetőségére.
            
         
               (2)
            
            
               A 244/2009/EK rendelet felülvizsgálata kapcsán összegyűjtött adatok alapján nem tűnik gazdasági szempontból kivitelezhetőnek, hogy a gyártók 2016. szeptember 1-jéig kifejlesszenek és forgalomba hozzanak olyan, hálózati feszültségen működő halogénlámpákat, amelyek teljesítik a 244/2009/EK bizottsági rendelet 1. táblázatában a „6. szakasz” kapcsán az adott mért („előírt”) fényáramra eső legnagyobb mért („előírt”) teljesítményre vonatkozóan megállapított határértéket. Az energiahatékonyabb világítástechnikai eszközök területén várható fejlődés elemzése arra utal, hogy e határérték bevezetésének optimális időpontja 2018. szeptember 1. lenne.
            
         
               (3)
            
            
               A környezeti előnyök maximalizálása és a felhasználókat érő esetleges kedvezőtlen gazdasági hatások minimalizálása érdekében helyénvaló megkövetelni, hogy a jövőben a lámpatestek alkalmasak legyenek az energiahatékony világítástechnikai eszközök fogadására. A lehető legalacsonyabb szintre kell csökkenteni a régi, már nem alkalmazott technológiák „megcsontosodásának” kockázatát, és ennek érdekében biztosítani kell a forgalomba hozott lámpatestek teljes együttes felhasználhatóságát legalább a 874/2012/EU felhatalmazáson alapuló bizottsági rendelet (4) szerinti „A+” energiahatékonysági osztályba tartozó nagy hatékonyságú lámpákkal.
            
         
               (4)
            
            
               A 244/2009/EK rendelet felülvizsgálata rámutatott annak szükségességére, hogy a „speciális lámpa” fogalommeghatározása korszerűbb és egyértelműbb legyen, és ennek köszönhetően csökkenjék a speciális célú lámpák általános célú világítástechnikai rendszerekben történő alkalmazása, és a követelmények jobban igazodjanak a műszaki fejlődéshez. A szabályozásban foglalt követelményeknek emellett elő kell segíteniük azt is, hogy egy adott speciális célú világítástechnikai rendszerben az energiahatékonyság szempontjából legkedvezőbb technológia legyen alkalmazható.
            
         
               (5)
            
            
               Biztosítani szükséges, hogy a speciális célú termékek fogalommeghatározása és termékinformációs követelményei tekintetében a 244/2009/EK rendelet és az 1194/2012/EU bizottsági rendelet (5) rendelkezései összhangban legyenek egymással, amit a két érintett rendelet együttes módosításával a legcélravezetőbb elérni. Ennek eredményeképpen egyszerűbbé válik a gyártók és a szállítók számára a szabályozásban foglalt követelmények teljesítése, és a nemzeti hatóságok támogatást kapnak a piacfelügyelet eredményes végrehajtásához.
            
         
               (6)
            
            
               A 244/2009/EK rendelet felülvizsgálata során megállapítást nyert, hogy az A osztály, illetve a még kedvezőbb osztályok szerinti energiahatékonysági követelmények megállapításának lehetőségét a későbbiekben egy mélyreható tanulmány keretében szükséges elemezni, amelynek annak vizsgálatára is ki kell terjednie, hogy szigoríthatók-e a 245/2009/EK bizottsági rendelet (6) és az 1194/2012/EU rendelet hatálya alá tartozó termékek energiahatékonysági követelményei, az energiafogyasztás optimálissá tétele érdekében bővíthető-e a három rendelet tárgyi hatálya, és egyesíthető-e a három rendelet egyetlen olyan intézkedésben, amely következetes módon szabályozza a világítástechnikai termékek környezettudatos tervezésére vonatkozó követelményeket.
            
         
               (7)
            
            
               A 245/2009/EK rendelet a felhasználás közbeni energiafogyasztást és a lámpák higanytartalmát jelöli meg lényeges céljaként. Ebből következik, hogy ha a termékre vonatkozó működési követelmények között sem a termék fényhasznosítására, sem a higanytartalomra vonatkozóan nem szerepelnek követelmények, akkor a szabályozás indokolatlan terhet képez, és azt eredményezheti, hogy jelentéktelen okok miatt megszűnik a termék piaci jelenléte. Ennélfogva a termék működési követelményeinek a rendeletben megjelölt lényeges célokhoz való hozzáigazítása javítja a szabályozás megfelelőségét.
            
         
               (8)
            
            
               A világítástechnika területén a környezettudatos tervezést és az energiafogyasztás címkén való jelölését szabályozó rendeletek felülvizsgálata kapcsán sok más kérdés mellett indokolt újragondolni a G9 és az R7s típusú lámpák mentesítését, valamint a lámpák minimális energiahatékonyságára vonatkozó követelményeket.
            
         
               (9)
            
            
               Az e rendeletben előírt intézkedések összhangban vannak a 2009/125/EK irányelv 19. cikkének (1) bekezdése alapján létrehozott bizottság véleményével,
            
         ELFOGADTA EZT A RENDELETET:
   1. cikk
   A 244/2009/EK rendelet módosítása
   A 244/2009/EK rendelet a következőképpen módosul:
   
               1.
            
            
               A 2. cikk a következőképpen módosul:
               
                           a)
                        
                        
                           a 4. pont helyébe a következő szöveg lép:
                           „4.   »speciális lámpa«: olyan lámpa, amely az e rendelet hatálya alá tartozó technológiákat alkalmazza, de – a műszaki dokumentációban megadott műszaki jellemzőinél fogva – speciális alkalmazásban történő felhasználásra szolgál. Speciális alkalmazás alatt olyan alkalmazásokat kell érteni, amelyek átlagos tereknek vagy tárgyaknak átlagos körülmények között történő megvilágításához nem szükséges műszaki paramétereket kívánnak meg. Ezek az alkalmazások a következő típusok valamelyikébe tartoznak:
                           
                                       b)
                                    
                                    
                                       olyan alkalmazások, amelyekben a fénykibocsátás elsődleges célja nem valaminek a megvilágítása, például:
                                       
                                                   i.
                                                
                                                
                                                   vegyi vagy biológiai folyamatok befolyásolása céljából történő fénykibocsátás (például polimerizáció, érlelés/szárítás/keményítés céljából alkalmazott ultraibolya fény, fotodinámiás kezelés, kertészet, háziállat-gondozás, rovarok elleni védekezés);
                                                
                                             
                                                   ii.
                                                
                                                
                                                   képrögzítés és képkivetítés (például fényképezőgép-vaku, fénymásoló gép, vetítőgép);
                                                
                                             
                                                   iii.
                                                
                                                
                                                   fűtés (infravörös lámpa);
                                                
                                             
                                                   iv.
                                                
                                                
                                                   jelzés (például forgalomirányító lámpa vagy repülőtéri pályalámpa);
                                                
                                             
                                 
                                       c)
                                    
                                    
                                       olyan világítási célú alkalmazások, amelyekben:
                                       
                                                   i.
                                                
                                                
                                                   a fény színképi eloszlásának olyannak kell lennie, hogy a láthatóság biztosítása mellett megváltoztassa a megvilágított tér vagy tárgy megjelenését (például az élelmiszerpulti megvilágítás vagy az I. melléklet 1. pontja értelmében vett színes lámpák esetében), kivéve azonban a korrelált színhőmérséklet eltéréseit; vagy
                                                
                                             
                                                   ii.
                                                
                                                
                                                   az emberi szem általi láthatóság biztosítása mellett a fény színképi eloszlását valamilyen műszaki berendezés sajátos igényeihez kell igazítani (például stúdióvilágítás, effektlámpa alkalmazása, színházi világítás); vagy
                                                
                                             
                                                   iii.
                                                
                                                
                                                   a megvilágított teret vagy tárgyat védeni kell a fényforrás kedvezőtlen hatásaival szemben (például a fényérzékeny betegek ellátása során vagy a fényre érzékeny muzeális tárgyak megvilágítására alkalmazott szűrt fény esetében); vagy
                                                
                                             
                                                   iv.
                                                
                                                
                                                   a világításra csak veszélyhelyzetekben van szükség (például a veszélyhelyzeti világítást biztosító lámpák és lámpaműködtető eszközök esetében); vagy
                                                
                                             
                                                   v.
                                                
                                                
                                                   a világítástechnikai termékeknek szélsőséges fizikai körülmények között (például rezgések vagy – 20 °C alatti vagy 50 °C feletti hőmérséklet esetén) is üzemképesnek kell maradniuk.
                                                
                                             
                                 Nem minősül speciális lámpának az a 60 mm-nél hosszabb izzólámpa, amely csak ütés- és rezgésálló, de nem forgalomirányító izzólámpa, valamint amelynek mért teljesítménye 25 W-nál nagyobb, és olyan speciális tulajdonságokra utaló információk kísérik, amelyek a 874/2012/EU rendelet szerinti magasabb energiahatékonysági osztályokba tartozó lámpákat is jellemzik (például az elektromágneses összeférhetőség szempontjából kibocsátásmentes, színvisszaadási indexe legalább 95, ibolyántúli tartományú optikai sugárzása legfeljebb 2 mW/1 000 lm);”
                        
                     
                           d)
                        
                        
                           a 9. pont helyébe a következő szöveg lép:
                           „9.   »volfrám halogén lámpa«: olyan izzószálas lámpa, amelyben volfrám izzószálat halogéneket vagy halogénvegyületeket tartalmazó gázközeg vesz körül kvarc- vagy keményüvegből készült, másodlagos foglalatba szerelhető burában. Az ilyen lámpa beépített tápegységgel is forgalmazható;”
                        
                     
                           e)
                        
                        
                           a cikk a következő 19. ponttal egészül ki:
                           „19.   »forgalomirányító izzólámpa«: 60 V-nál nagyobb mért feszültségű, az első 1 000 üzemórában 2 %-nál kisebb meghibásodási arányt mutató izzólámpa.”
                        
                     
         
               2.
            
            
               A 3. cikk helyébe a következő szöveg lép:
               „3. cikk
               A környezettudatos tervezés követelményei
               (1)   A nem irányított fényű háztartási lámpáknak teljesíteniük kell a környezettudatos tervezés vonatkozásában a II. mellékletben meghatározott követelményeket.
               A környezettudatos tervezésre vonatkozó követelményeket a következő ütemezésben kell alkalmazni:
               
                            
                        
                        
                           1. szakasz: 2009. szeptember 1-jétől;
                        
                     
                            
                        
                        
                           2. szakasz: 2010. szeptember 1-jétől;
                        
                     
                            
                        
                        
                           3. szakasz: 2011. szeptember 1-jétől;
                        
                     
                            
                        
                        
                           4. szakasz: 2012. szeptember 1-jétől;
                        
                     
                            
                        
                        
                           5. szakasz: 2013. szeptember 1-jétől;
                        
                     
                            
                        
                        
                           6. szakasz: 2018. szeptember 1-jétől.
                        
                     Eltérő rendelkezés hiányában és amennyiben egy követelményt egy későbbi szakasz valamely követelménye nem ír felül, minden egyes követelményt a későbbi szakaszban bevezetett követelményekkel együtt továbbra is teljesíteni kell.
               (2)   A speciális lámpáknak teljesíteniük kell a következő követelményeket:
               
                           a)
                        
                        
                           Ha a lámpa által kibocsátott fény színkoordinátái mindig a következő tartományba esnek:
                           
                                        
                                    
                                    
                                       x < 0,270 vagy x > 0,530,
                                    
                                 
                                        
                                    
                                    
                                       y < – 2,3172 x2 + 2,3653 x – 0,2199 vagy y > – 2,3172 x2 + 2,3653 x – 0,1595,
                                    
                                 akkor a 2009/125/EK irányelv 8. cikke szerinti megfelelőségértékelés céljából összeállított műszaki dokumentációban meg kell adni a lámpa színkoordinátáit, és utalni kell arra, hogy e színkoordináták következtében a lámpa speciális lámpának minősül.
                        
                     
                           b)
                        
                        
                           A speciális lámpák esetében mindenfajta termékinformáció keretében meg kell jelölni a lámpa rendeltetését, és figyelmeztetni kell arra, hogy a lámpa nem másféle alkalmazásban történő felhasználásra szolgál.
                           A 2009/125/EK irányelv 8. cikke szerinti megfelelőségértékelés céljából összeállított műszaki dokumentációban meg kell adni azokat a műszaki paramétereket, amelyek miatt a lámpa kifejezetten a megjelölt speciális célra szolgál.
                           A paraméterek szükség esetén oly módon is megadhatók, hogy elkerülhető legyen a gyártót megillető szellemi tulajdonhoz kapcsolódó, kereskedelmi szempontból érzékeny információk felfedése.
                           Ha a lámpát a végfelhasználó a vásárlás előtt egyszerűen megtekintheti, a csomagoláson egyértelmű és jól látható módon fel kell tüntetni:
                           
                                       i.
                                    
                                    
                                       a termék rendeltetését;
                                    
                                 
                                       ii.
                                    
                                    
                                       azt a körülményt, hogy a termék a háztartások helyiségeinek megvilágítására nem alkalmas; valamint
                                    
                                 
                                       iii.
                                    
                                    
                                       azokat a műszaki paramétereket, amelyek miatt a lámpa kifejezetten a megjelölt speciális célra szolgál.
                                    
                                 A iii. alpont szerinti tájékoztatás a csomagolás helyett a csomagoláson belül is megadható.”
                        
                     
         2. cikk
   A 245/2009/EK rendelet módosítása
   A 245/2009/EK rendelet III. melléklete e rendelet I. mellékletének megfelelően módosul.
   3. cikk
   Az 1194/2012/EU rendelet módosítása
   Az 1194/2012/EU rendelet a következőképpen módosul:
   
               1.
            
            
               A 2. cikk a következőképpen módosul:
               
                           a)
                        
                        
                           a 4. pont helyébe a következő szöveg lép:
                           „4.   »speciális célú termék«: olyan termék, amely az e rendelet hatálya alá tartozó technológiákat alkalmazza, de – a műszaki dokumentációban megadott műszaki jellemzőinél fogva – speciális alkalmazásban történő felhasználásra szolgál. Speciális alkalmazás alatt olyan alkalmazásokat kell érteni, amelyek átlagos tereknek vagy tárgyaknak átlagos körülmények között történő megvilágításához nem szükséges műszaki paramétereket kívánnak meg. Ezen alkalmazások típusai a következők:
                           
                                       a)
                                    
                                    
                                       olyan alkalmazások, amelyekben a fénykibocsátás elsődleges célja nem valaminek a megvilágítása, például:
                                       
                                                   i.
                                                
                                                
                                                   vegyi vagy biológiai folyamatok befolyásolása céljából történő fénykibocsátás (például polimerizáció, érlelés/szárítás/keményítés céljából alkalmazott ultraibolya fény, fotodinámiás kezelés, kertészet, háziállat-gondozás, rovarok elleni védekezés);
                                                
                                             
                                                   ii.
                                                
                                                
                                                   képrögzítés és képkivetítés (például fényképezőgép-vaku, fénymásoló gép, vetítőgép);
                                                
                                             
                                                   iii.
                                                
                                                
                                                   fűtés (infravörös lámpa);
                                                
                                             
                                                   iv.
                                                
                                                
                                                   jelzés (például forgalomirányító lámpa vagy repülőtéri pályalámpa);
                                                
                                             
                                 
                                       b)
                                    
                                    
                                       olyan világítási célú alkalmazások, amelyekben:
                                       
                                                   i.
                                                
                                                
                                                   a fény színképi eloszlásának olyannak kell lennie, hogy a láthatóság biztosítása mellett megváltoztassa a megvilágított tér vagy tárgy megjelenését (például az élelmiszerpulti megvilágítás vagy az I. melléklet 1. pontja értelmében vett színes lámpák esetében), kivéve azonban a korrelált színhőmérséklet eltéréseit; vagy
                                                
                                             
                                                   ii.
                                                
                                                
                                                   az emberi szem általi láthatóság biztosítása mellett a fény színképi eloszlását valamilyen műszaki berendezés sajátos igényeihez kell igazítani (például stúdióvilágítás, effektlámpa alkalmazása, színházi világítás); vagy
                                                
                                             
                                                   iii.
                                                
                                                
                                                   a megvilágított teret vagy tárgyat védeni kell a fényforrás kedvezőtlen hatásaival szemben (például a fényérzékeny betegek ellátása során vagy a fényre érzékeny muzeális tárgyak megvilágítására alkalmazott szűrt fény esetében); vagy
                                                
                                             
                                                   iv.
                                                
                                                
                                                   a világításra csak veszélyhelyzetekben van szükség (például a veszélyhelyzeti világítást biztosító lámpák és lámpaműködtető eszközök esetében); vagy
                                                
                                             
                                                   v.
                                                
                                                
                                                   a világítástechnikai termékeknek szélsőséges fizikai körülmények között (például rezgések vagy – 20 °C alatti vagy 50 °C feletti hőmérséklet esetén) is üzemképesnek kell maradniuk.
                                                
                                             
                                 Nem minősül speciális terméknek az a 60 mm-nél hosszabb izzólámpa, amely csak ütés- és rezgésálló, de nem forgalomirányító izzólámpa, valamint amelynek mért teljesítménye 25 W-nál nagyobb, és olyan speciális tulajdonságokra utaló információk kísérik, amelyek a 874/2012/EU rendelet szerinti magasabb energiahatékonysági osztályokba tartozó lámpákat is jellemzik (például az elektromágneses összeférhetőség szempontjából kibocsátásmentes, színvisszaadási indexe legalább 95, ibolyántúli fénykibocsátása legfeljebb 2 mW/1 000 lm);”
                        
                     
                           b)
                        
                        
                           a 28. pont helyébe a következő szöveg lép:
                           „28.   »lámpatest«: egy vagy több lámpa által kibocsátott fény szórását, szűrését vagy átalakítását végző termék, amely tartalmazza a lámpák – és szükség esetén az áramköri kiegészítők – megtámasztásához, rögzítéséhez és védelméhez szükséges alkatrészeket, valamint az áramforráshoz történő csatlakoztatásukhoz szükséges kiegészítő elemeket. E rendelet alkalmazásában nem minősül lámpatestnek az a termék, amelynek elsődleges rendeltetése nem a világítás, de az elsődleges rendeltetésének betöltéséhez használat közben energiabevitelt igényel (mint például a hűtőszekrények, a varrógépek, az endoszkópok, a vérképelemző készülékek stb.);”
                        
                     
                           c)
                        
                        
                           a cikk a következő 31. ponttal egészül ki:
                           „31.   »forgalomirányító izzólámpa«: 60 V-nál nagyobb mért feszültségű, az első 1 000 üzemórában 2 %-nál kisebb meghibásodási arányt mutató izzólámpa.”
                        
                     
         
               2.
            
            
               Az I., a III. és a IV. melléklet e rendelet II. mellékletének megfelelően módosul.
            
         4. cikk
   Hatálybalépés
   Ez a rendelet hat hónappal az Európai Unió Hivatalos Lapjában való kihirdetését követően lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 25-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 285., 2009.10.31., 10. o.
   
   
      (2)  A Bizottság 2009. március 18-i 244/2009/EK rendelete a 2005/32/EK európai parlamenti és tanácsi irányelvnek a nem irányított fényű háztartási lámpákra vonatkozó környezetbarát tervezési követelmények tekintetében történő végrehajtásáról (HL L 76., 2009.3.24., 3. o.).
   
      (3)  A Bizottság 1998. január 27-i 98/11/EK irányelve a 92/75/EGK tanácsi irányelvnek a háztartási lámpák energiafogyasztásának címkézése tekintetében történő végrehajtásáról (HL L 71., 1998.3.10., 1. o.).
   
      (4)  A Bizottság 2012. július 12-i 874/2012/EU felhatalmazáson alapuló rendelete a 2010/30/EU európai parlamenti és tanácsi irányelvnek a lámpák és a lámpatestek energiafogyasztásának címkézése tekintetében történő kiegészítéséről (HL L 258., 2012.9.26., 1. o.).
   
      (5)  A Bizottság 2012. december 12-i 1194/2012/EU rendelete a 2009/125/EK európai parlamenti és tanácsi irányelvnek az irányított fényű lámpák és a fénykibocsátó diódás lámpák, valamint a kapcsolódó eszközök környezettudatos tervezésére vonatkozó követelmények tekintetében történő végrehajtásáról (HL L 342., 2012.12.14., 1. o.).
   
      (6)  A Bizottság 2009. március 18-i 245/2009/EK rendelete a 2005/32/EK európai parlamenti és tanácsi irányelvnek a beépített előtét nélküli fénycsövek, nagy intenzitású kisülőlámpák és az ilyen lámpák működtetésére alkalmas előtétek és lámpatestek környezetbarát tervezési követelményei tekintetében történő végrehajtásáról, valamint a 2000/55/EK európai parlamenti és tanácsi irányelv hatályon kívül helyezéséről (HL L 76., 2009.3.24., 17. o.).
   
      I. MELLÉKLET
      
         A 245/2009/EK rendelet III. mellékletének módosítása
      
      
               
                  1.
               
               
                  A III. melléklet 1.2.B. pontjának utolsó bekezdése helyébe a következő szöveg lép:
                  „A fényhasznosításra vonatkozó követelmények hatálya alá tartozó nagynyomású nátriumlámpáknak legalább a 13. táblázat szerinti fényáram-stabilitási tényezőkkel és lámpaélettartam-tényezőkkel kell rendelkezniük.
                  
                     13. táblázat
                  
                  
                     Fényáram-stabilitási és lámpaélettartam-tényezők a nagynyomású nátriumlámpák esetében – Másodikszakasz
                  
                  
                              A nagynyomású nátriumlámpa kategóriája és mérési üzemóraszáma
                           
                           
                              Fényáram-stabilitási tényező
                           
                           
                              Lámpaélettartam-tényező
                           
                        
                              P ≤ 75 W
                              Az LLMF és az LSF mérése 12 000 üzemórán történik
                           
                           
                              Ra ≤ 60
                           
                           
                              > 0,80
                           
                           
                              > 0,90
                           
                        
                              Ra > 60
                           
                           
                              > 0,75
                           
                           
                              > 0,75
                           
                        
                              Minden olyan retrofit lámpa, amelyet nagynyomású higany(gőz)lámpákhoz szánt előtéttel való működésre terveztek
                           
                           
                              > 0,75
                           
                           
                              > 0,80
                           
                        
                              P > 75 W ≤ 605 W
                              Az LLMF és az LSF mérése 16 000 üzemórán történik
                           
                           
                              Ra ≤ 60
                           
                           
                              > 0,85
                           
                           
                              > 0,90
                           
                        
                              Ra > 60
                           
                           
                              > 0,70
                           
                           
                              > 0,65
                           
                        
                              Minden olyan retrofit lámpa, amelyet nagynyomású higany(gőz)lámpákhoz szánt előtéttel való működésre terveztek
                           
                           
                              > 0,75
                           
                           
                              > 0,55
                           
                        A 13. táblázatnak a nagynyomású higany(gőz)lámpákhoz szánt előtéttel való működésre tervezett retrofit lámpákra vonatkozó követelményei e rendelet hatálybalépése után hat évig alkalmazandók.”
               
            
               
                  2.
               
               
                  A III. melléklet 1.2.C. pontja helyébe a következő szöveg lép:
                  „C.   A harmadik szakasz követelményei
                  
                  Nyolc évvel e rendelet hatálybalépését követően:
                  A fényhasznosításra vonatkozó követelmények hatálya alá tartozó fémhalogén lámpáknak legalább a 14. táblázat szerinti fényáram-stabilitási tényezőkkel és lámpaélettartam-tényezőkkel kell rendelkezniük:
                  
                     14. táblázat
                  
                  
                     Fényáram-stabilitási és lámpaélettartam-tényezők a fémhalogén lámpák esetében – Harmadik szakasz
                  
                  
                              Üzemóra
                           
                           
                              Fényáram-stabilitási tényező
                           
                           
                              Lámpaélettartam-tényező
                           
                        
                              12 000
                           
                           
                              > 0,80
                           
                           
                              > 0,80”
                           
                        
            
   
      II. MELLÉKLET
      
         Az 1194/2012/EK rendelet I., III. és IV. mellékletének módosítása
      
      
               
                  1.
               
               
                  Az I. melléklet 2. pontja helyébe a következő szöveg lép:
                  
                              „2.
                           
                           
                              A speciális célú termékek esetében mindenfajta termékinformáció keretében meg kell jelölni a termék rendeltetését, és figyelmeztetni kell arra, hogy a termék nem másféle alkalmazásban történő felhasználásra szolgál.
                              A 2009/125/EK irányelv 8. cikke szerinti megfelelőségértékelés céljából összeállított műszaki dokumentációban meg kell adni azokat a műszaki paramétereket, amelyek miatt a termék kifejezetten a megjelölt speciális célra szolgál.
                              A paraméterek szükség esetén oly módon is megadhatók, hogy elkerülhető legyen a gyártót megillető szellemi tulajdonhoz kapcsolódó, kereskedelmi szempontból érzékeny információk felfedése.
                              Ha a terméket a végfelhasználó a vásárlás előtt egyszerűen megtekintheti, a csomagoláson egyértelmű és jól látható módon fel kell tüntetni:
                              
                                          a)
                                       
                                       
                                          a termék rendeltetését;
                                       
                                    
                                          b)
                                       
                                       
                                          azt a körülményt, hogy a termék a háztartások helyiségeinek megvilágítására nem alkalmas; valamint
                                       
                                    
                                          c)
                                       
                                       
                                          azokat a műszaki paramétereket, amelyek miatt a lámpa kifejezetten a megjelölt speciális célra szolgál.
                                       
                                    A c) pont szerinti tájékoztatás a csomagolás helyett a csomagoláson belül is megadható.”
                           
                        
            
               
                  2.
               
               
                  A III. melléklet 2.3. pontja helyébe a következő szöveg lép:
                  „2.3.   A villamos hálózat és a lámpák közé történő beszerelésre tervezett eszközök működési követelményei
                  
                  
                           
                              a)
                           
                           
                              A 2. ütemtől fogva a villamos hálózat és a lámpák közé történő beszerelésre tervezett eszközöknek teljesíteniük kell az azon lámpákkal való együttes felhasználhatóság tekintetében mindenkor korszerűnek tekintett követelményeket, amelyeknek energiahatékonysági mutatója (melyet mind az irányított fényű, mind a nem irányított fényű lámpákra az e melléklet 1.1. pontjában meghatározott módszerrel kell meghatározni) legfeljebb:
                              
                                          —
                                       
                                       
                                          0,24 a nem irányított fényű lámpák esetében (feltételezve, hogy Φhaszn = teljes mért fényáram),
                                       
                                    
                                          —
                                       
                                       
                                          0,40 az irányított fényű lámpák esetében.
                                       
                                    A fényáramvezérlő bekapcsolt állapotában a legkisebb olyan beállítás mellett, amelynél a hozzá kapcsolt lámpa energiát fogyaszt, a lámpának legalább a teljes terheléshez tartozó fényárama 1 %-át ki kell bocsátania.
                              Ha egy lámpatest forgalomba hozatalakor a lámpatesthez olyan lámpák is mellékelve vannak, amelyeket a végfelhasználó kicserélhet, akkor e lámpáknak a 874/2012/EU felhatalmazáson alapuló bizottsági rendelet szerinti energiahatékonysági osztályának a legmagasabb két olyan osztály valamelyikének kell lennie, amellyel a lámpatest a címke szerint együtt alkalmazható.
                           
                        
                           
                              b)
                           
                           
                              A 3. ütemtől fogva a felhasználó által kicserélhető lámpákhoz tervezett, forgalomba hozott lámpatesteknek teljes mértékben együttesen felhasználhatóknak kell lenniük legalább a 874/2012/EU felhatalmazáson alapuló rendelet szerinti »A+« energiahatékonysági osztályba tartozó lámpákkal. A 2009/125/EK irányelv 8. cikke szerinti megfelelőségértékelés céljából ezekhez a lámpatestekhez összeállított műszaki dokumentációban meg kell jelölni a termékbeállítások és a körülmények legalább egy olyan reális kombinációját, amely mellett a termék vizsgálata elvégezhető.”
                           
                        
            
               
                  3.
               
               
                  A IV. melléklet 3. pontja helyébe a következő szöveg lép:
                  „3.   Vizsgálati eljárás a villamos hálózat és a lámpák közé történő beszerelésre tervezett eszközökhöz
                  
                  A tagállamok hatóságai egyetlen darabot vetnek vizsgálat alá.
                  Úgy kell tekinteni, hogy az eszköz teljesíti e rendelet követelményeit, ha – az együttes felhasználhatóság megítélésére korszerűként elfogadott módszerek és kritériumok alkalmazásával, ideértve az ebből a célból az Európai Unió Hivatalos Lapjában közzétett hivatkozási számú dokumentumokban ismertetett módszereket is – megállapítást nyer, hogy teljesíti a III. melléklet 2.3. pontjában az együttes felhasználhatóság tekintetében előírt követelményeket. Az e feltétel alapján az együttes felhasználhatóságnak a III. melléklet 2.3. a) pontjában foglalt követelményeit nem teljesítő eszközt mindazonáltal megfelelőnek kell tekinteni abban az esetben, ha teljesíti a III. melléklet 3.3. pontjában vagy a 874/2012/EU felhatalmazáson alapuló rendelet 3. cikkének (2) bekezdésében előírt termékinformációs követelményeket.
                  A lámpaműködtető eszközöket az együttes felhasználhatósággal összefüggő követelmények ellenőrzése mellett a III. melléklet 1.2. pontjában előírt energiahatékonysági követelmények teljesülése szempontjából is meg kell vizsgálni. A vizsgálatot egyetlen darab lámpaműködtető eszközön kell végrehajtani, nem pedig több ilyen eszköz együttesén, akkor sem, ha egyébként a modellt úgy tervezték, hogy egy adott berendezésben a lámpát vagy lámpákat más lámpaműködtető eszközökkel együtt működtesse. A modellt a követelmények teljesítése szempontjából megfelelőnek kell tekinteni, ha az eredmények legfeljebb 2,5 %-kal térnek el a határértékektől. Ha az eredmények 2,5 %-nál nagyobb mértékben térnek el a határértékektől, akkor három újabb darabot kell vizsgálat alá vetni. A modellt a követelmények teljesítése szempontjából megfelelőnek kell tekinteni, ha a három vizsgálat eredményének átlaga legfeljebb 2,5 %-kal tér el a határértékektől.
                  A végfelhasználók számára történő forgalmazásra szánt lámpatesteket az együttes felhasználhatósággal összefüggő követelmények ellenőrzése mellett abból a szempontból is ellenőrizni kell, hogy a csomagolás tartalmaz-e lámpákat. A modellt megfelelőnek kell tekinteni, ha a csomagolás vagy nem tartalmaz lámpákat, vagy a benne lévő lámpák a III. melléklet 2.3. pontjában meghatározott energiahatékonysági osztályba tartoznak.
                  A fényáramvezérlőket az együttes felhasználhatósággal összefüggő követelmények ellenőrzése mellett izzószálas lámpákkal együtt, a fényáramvezérlő legkisebb lehetséges beállítása mellett is vizsgálat alá kell vetni. A modellt megfelelőnek kell tekinteni, ha a gyártó utasításai szerint beszerelve a lámpák legalább a teljes terheléshez tartozó fényáramuk 1 %-át kibocsátották.
                  A modellt nem megfelelőnek kell tekinteni, ha nem teljesíti a fentiekben meghatározott megfelelőségi követelményeket. Legkésőbb egy hónappal a modell nem megfelelő voltának megállapítását követően a tagállami hatóságok a vizsgálati eredményeket és az összes többi lényeges információt átadják a többi tagállam hatóságainak és a Bizottságnak.”